CELEX: 32008R0334
Language: bg
Date: 2008-04-11 00:00:00
Title: Регламент (ЕО) № 334/2008 на Комисията от 11 април 2008 година относно класирането на някои продукти в Комбинираната номенклатура

12.4.2008   
            
            
               BG
            
            
               Официален вестник на Европейския съюз
            
            
               L 102/20
            
         
      РЕГЛАМЕНТ (ЕО) № 334/2008 НА КОМИСИЯТА
   
   от 11 април 2008 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата от приложението към настоящия регламент, следва да бъдат класирани според кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата от приложението, следва да бъдат класирани в Комбинираната номенклатура с кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 април 2008 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 275/2008 (ОВ L 85, 27.3.2008 г., стр. 3).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт със следния състав (в тегловни проценти):
                  
                              
                                          —
                                       
                                       
                                          етилов алкохол
                                       
                                    
                           
                              над 90,0
                           
                        
                              
                                          —
                                       
                                       
                                          вода
                                       
                                    
                           
                              по-малко от 7,4
                           
                        
                              
                                          —
                                       
                                       
                                          етиленгликол
                                       
                                    
                           
                              1,3
                           
                        
                              
                                          —
                                       
                                       
                                          бутанон
                                       
                                    
                           
                              1,3
                           
                        Продуктът е в бутилки от 1 и 3 литра и в контейнери от около 100 литра.
                  Съгласно указанията върху опаковката продуктът може да бъде използван директно или разреден с вода, наред с други приложения и като антифриз или препарат против заскрежаване.
               
               
                  2207 20 00
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура и от текстовете на кодове по КН 2207 и 2207 20 00.
                  Добавянето на бутанон и в по-малка степен на етиленгликол прави продукта негоден за консумиране от човека, но не нарушава годността му за промишлени цели.
                  Ниското процентно съдържание на етиленгликол не придава на продукта характера на антифриз или препарат против заскрежаване от позиция 3820.
                  Поради това продуктът следва да бъде класиран като денатуриран етилов алкохол в код по КН 2207 20 00.